ટીવી શો ‘કુછ રંગ પ્યાર કે ઐસે ભી'થી કરોડો લોકોનાં દિલ જીતનારી એરિકા ફર્નાન્ડિઝ છેલ્લા ઘણા સમયથી સ્મોલ સ્ક્રીન પરથી મિસિંગ છે. વેલ, એરિકાના ફેન્સ માટે ખાસ વાત એ છે કે, આ એક્ટ્રેસ ટૂંક સમયમાં ટીવી પર કમબેક કરવા જઈ રહી છે. થોડા સમય પહેલાં ન્યૂઝ આવ્યા હતા કે, એરિકાએ એકતા કપૂરની નવી સીરિયલ માટે હા પાડી છે. જે સીરિયલ ‘કસૌટી જિંદગી કી'ની સીક્વલ રહેશે. આમ તો મહિનાઓથી ન્યૂઝ આવ્યા હતા કે, એરિકા આ શોમાં જોવા મળશે, પરંતુ શરૂઆતમાં એરિકાએ આ ન્યૂઝને ફગાવી દીધા હતા. હવે કહેવામાં આવી રહ્યું છે કે, ટૂંક સમયમાં જ એરિકા ‘કસૌટી જિંદગી કી'ની સીક્વલ માટે એક સ્પેશિયલ વીડિયો શૂટ કરવાની છે.